Vaski-kirjastojen kokoelmatyöryhmän kokous Muistio

15.1.2024

Aika maanantai 15.1.2024 klo 13 –14.25

Paikka Teams-kokous

Läsnä Kaisa Hypén (pj.) Turku

Riitta Kari Naantali

Sari Levon (siht.) Uusikaupunki

Hannele Luomanen Rusko

Hannele Lyts Raisio

Erja Metsälä Turku

Riikka Närvä-Haaksi Masku

Tom Sjöstrand Paimio

Maija Suoyrjö Turku

Poissa Merja Hyppönen Kaarina

Säde Vainio-Stén Salo

KÄSITELTÄVÄT ASIAT

1. **Kokouksen avaus, kokoelmatyöryhmän kokoonpano ja edellisen kokouksen muistio**

Avattiin kokous ja merkittiin tiedoksi [edellisen kokouksen muistio](https://view.officeapps.live.com/op/view.aspx?src=https%3A%2F%2Fvaskiextra.net%2Fwp-content%2Fuploads%2F2023%2F11%2FVaski-kokoelmatyoryhman-kokousmuistio-30.10.2023-1.docx&wdOrigin=BROWSELINK) ja siihen liittyvä [liite](https://view.officeapps.live.com/op/view.aspx?src=https%3A%2F%2Fvaskiextra.net%2Fwp-content%2Fuploads%2F2023%2F11%2FValintaohjeita-1.docx&wdOrigin=BROWSELINK) kirjastoaineiston valintaohjeista.

Todettiin työryhmän kokoonpano ja toivotettiin uudet jäsenet Merja Hyppönen, Riitta Kari ja Hannele Luomanen tervetulleiksi.

Työryhmällä on Turun Teamsissa työtila, johon kaikilla pitäisi olla pääsy: <https://teams.microsoft.com/l/team/19%3acf0d896338564e4b9a61bf7d17bc59b6%40thread.skype/conversations?groupId=3ec4de79-4501-4a63-a92f-dbfbc50d44a6&tenantId=6c5e2c8a-d3f0-4a0b-9658-42502c73e17b> Poikkeuksena on Masku, josta ei toistaiseksi pääse Turun teamsin kanaviin.

Työryhmän kokouksissa on kiertävä sihteerivuoro.

1. **Kirjastojen kuulumiset**

Käytiin lyhyt kuulumiskierros:

Kaarinassa on valmistauduttu kirjastojen sisäiseen kellutukseen, joka alkaa helmikuussa.

Maskuun pääkirjaston sisätilojen uudelleenjärjestely on tuonut lisää kävijöitä, tulossa on myös Harry Potter yötapahtuma.

Naantalissa on siirrytty kokoelman kellutukseen ja keskitettyyn hankintaan.

Paimiossa omatoimikirjaston supistettu aukiolo jatkuu, kirjallisuustapahtumia on tulossa.

Raisiossa oli menestyksekäs Barbie-lastentapahtuma, aineistomäärärahaan saatiin pieni korotus.

Ruskossa ovat asiakkaat löytäneet väistötilan, ja uuden kirjastotilan suunnittelu on alkanut.

Turussa on suunniteltu kellutinta ja K&T:n hyllyjä. Aineistomäärärahan pieneneminen vähentää kappalemääriä nimekettä kohden, ja pidentää varausjonoja.

Uusikaupungin yhteistoimintaneuvotteluissa henkilöstö vastusti yksimielisesti irtisanomisia ja vakanssien lakkauttamisia. Talousarvioesityksessä työtehtävien siirto yhteispalvelupisteeltä kirjastolle esti toisen vakanssin lopettamisen kirjastosta. Remontoitavan pääkirjaston sisätilaurakka on sovittu valmistuvaksi ensi syksynä.

1. **Kokoelmatyöryhmän vuoden 2023 toiminnan raportointi ja vuoden 2024 toiminnan suunnittelu**

Työryhmän viime vuoden toiminta ja tämän vuoden toimintasuunnitelmat raportoitiin 22.11.2023 Vaskin johtoryhmälle: [PowerPoint-esitys (vaskiextra.net)](https://vaskiextra.net/wp-content/uploads/2023/11/Vaskin-tyoryhmat-Kokoelmatyoryhma-2023.pdf)

Vuodelle 2024 työryhmälle määriteltiin nämä tehtävät:

* e-aineistojen käytön seuranta ja Kuntien yhteisen e-kirjaston käyttöönottoon varautuminen useastakin näkökulmasta: mm. asiakkuuden luominen ja kaksivaiheinen tunnistautuminen, asiakkaille viestiminen, oman kokoelman pohdinta ja kansallisen tason yhteistyö.
* digitaalisen elokuvapalvelun käyttöönottoon osallistuminen: cineast.fi otetaan käyttöön 2024 alussa. Käyttö edellyttää markkinointia jokaisessa kirjastossa, asiakkaalla tulee olemaan oikeus neljään elokuvaan kuukaudessa.
* av-aineiston hankintakäytännöistä sopiminen kun vakiintunut av-aineiston hankintayhteistyö Kirjastopalvelun kanssa päättyy.
* kellutuksen laajentaminen muihin av-aineistoihin (elokuvat, äänikirjat…): on perustettu erillinen työryhmä, seurataan ja kommentoidaan valmistelutyötä
* osallistutaan elokuvien varastointiperiaatteiden valmisteluun
* seurataan kokoelmiin liittyvien järjestelmien kehitystyötä ja toimintaa: Puppea, sähköisen saapumisvalvonnan työkalua, jossa näkyvät kansikuvat, lähetystiedot, vastaanotto sekä luettelointistatus Kohassa, ja kellutuksen hallintajärjestelmää.
* Vaski-johtoryhmän mahdolliset toimeksiannot

Seurataan tavoitteiden toteutumista tämän vuoden kokouksissa ja osallistutaan niiden toteuttamiseen tarvittaessa työryhmän osalta. E-kirjaston sopimusasiakirjat ovat kunnissa tarkasteltavina ennen allekirjoittamista.

1. **Ajankohtaista e-aineistoista**

Kuntien yhteisen e-kirjaston käyttöönotto tapahtuu 23.4.2024.

* viestintä- ja markkinointimateriaalia on tulossa e-kirjastolta. Keskusteltiin, miten muuten Vaskeissa voitaisiin varautua, kun siirtymää enimmäkseen vain odotetaan, eikä asiakkaiden opastamiseen ole ollut tarvetta. Asiakkuuksien luominen eroaa tunnistautumisen osalta entisestä e-kokoelmasta.
* vaikutukset Vaskin e-aineistokokoelmaan on kerrottu tiedotteessa [Vaskin e-aineistot vuonna 2024.](https://vaskiextra.net/2023/11/23/vaskin-e-aineistot-vuonna-2024/) Välikatsaus e-aineistoista annetaan Vaski-johtoryhmälle huhtikuussa.
* lisää e-vinkkaajia kaivataan edelleen 4-5 kertaa vuodessa [verkkokirjastoon](https://vaski.finna.fi/Content/eaineistot#e-karuselli) lisättäville e-vinkeille.
* Maija Suoyrjö kertoi, että Cineast.fi-striimauspalvelun käyttöönotto etenee hyvin.

1. **Musiikin kellutus, elokuvien kellutuksen valmistelu, elokuvien varastointilinjaus**

Musiikin kellutuksen tilannekatsaus käytiin läpi Vaski-kirjastojen johtoryhmässä 19.9.2023, ja siellä [läpikäyty raportti](https://vaskiextra.net/wp-content/uploads/2023/09/Kellutuskokeilun-raportointi.pdf) löytyy Vaskin ekstranetista. Vaski-johtoryhmä päätti, että vakiinnutetaan musiikin kellutus osaksi normaalia toimintaa 40 000 euron määrärahalla. Sovittiin myös, että musiikkityöryhmä jatkaa itsenäisenä.

Elokuvien ja äänikirjojen kellutusta valmistelee työryhmä, johon Vaski-johtoryhmä nimesi edustajat:

* Jan Helenius, Turku
* Kaisa Hypén, Turku
* Juha Kaunisto, Raisio
* Heli Malila-Kolkka, Kaarina
* Lauri Seutu, Uusikaupunki
* Tom Sjöstrand, Paimio

Työryhmän jäsen Tom Sjöstrand sanoi luottavansa kellutuksen onnistumiseen vuodessa.

Työryhmä valmistelee myös elokuvien varastointiperiaatteita ja kyselyn kokoelmakoodien käytöstä.

Kaisa Hypén näytti ehdotuksen elokuvien sijainneista lukumäärin verrattuna

Kyyti-kirjastoihin ja kertoi elokuvien varastointia aloitetun Turussa.

Samoin striimauspalvelun vaikutus varastointiin on pohdinnassa.

Työryhmällä on työtila Turun Teamsissa, ja se on kokoontunut kerran. Seuraava kokous on 29.1.2024.

1. **Hankintasopimukset**

Uudet kirjallisuuden hankintasopimukset tulivat voimaan 1.1.2023, sopimuskausi on vuoden 2024 loppuun, lisäksi on kaksi optiovuotta. Optiovuodet otetaan käyttöön, sen jälkeen ovat mahdollisia toistaiseksi voimassa olevat sopimukset.

Av-aineiston hankintasopimukset:

* Musiikkitallenteet: koskee Turkua, Kaarinaa ja Saloa
  + Fast Freddie Productions Oy / 8raita
* Elokuvat: hankintasopimukset tehty kaikkien myyjien kanssa
  + Elokuvapalvelu J. Suomalainen Oy
  + Elokuvakirjasto Oy
  + Suomen kirjastopalvelu Oy
* Digitaaliset pelit: sopimus solmittu
  + VPD Finland Oy

Äänikirjojen hankintapaikkoja ei ole kilpailutettu, joten niitä voi hankkia tarjonnan mukaan.

Tilaukset Kirjastopalvelusta edelleen Aarre-verkkokaupan kautta, mutta tilaus- ja tuotetiedot eivät jatkossa siirry Kohaan, sillä AV-korit on poistettu lisämaksullisina palveluina.

Nämä sopimukset ovat voimassa 2024-2025, lisäksi on kaksi optiovuotta.

Prenaxin lehtisopimus: Hansel toteutti Prenaxin toimittajatarkastuksen, jonka on suorittanut kolmas riippumaton taho. Sen pohjalta on sovittu jatkotoimenpiteistä sopimustoimittajan kanssa ja siitä, miten havaitut epäkohdat korjataan.

Listaus voimassa olevista aineiston hankintasopimuksista löytyy [Vaskin ekstranetista](https://vaskiextra.net/ohje/aineistojen-hankintapaikat-2019/). Kilpailuttajatahona on Turun hankintapalvelut.

1. **Kokoelmiin liittyvien järjestelmien kehitystyö ja käyttöönotto**

Saapumiskäsittelysovellus Puppe otettiin käyttöön Turussa 22.12.2023 :

* nopeuttaa saapumiskäsittelyä, sähköiset lähetteet, joilta aineisto luetaan saapuneeksi, tieto siirtyy myös Kohaan
* järjestelmä ilmoittaa myös nimekkeiden kuvailustatuksen esim. Kirjastopalvelun osalta: onko kuvailtu jo tehty/onko kuvailu tulossa/Kipa ei kuvaile

Kokoelman kellutustyökalun kehitystyö on meneillään:

* datan siirto Kohasta valmistelussa, tapahtuu kerran vuorokaudessa
* optimointilaskenta/suosittelualgoritmi työn alla
* käyttäjälähtöinen suunnittelu : työparihavainnoinnit, ryhmäkeskustelut, prototyypin kommentointi tehtynä.

Kaisa Hypén näytti kellutustyökalun demoa, jossa näkyi kolme toimintoa:

siirtopyynnöt, tilaukset ja lähetykset, ja kertoi työssä vastuuta siirtyvän enemmän lähikirjaston tilaajalle. Kellutustyökalu on eräajopohjainen, eivätkä kaikki Turun pääkirjastoon palautetut uutuudet vielä automaattisesti ohjaudu lähikirjastoon.

1. **Muut ja tiedotusasiat**

* Kaarinan kirjaston uusi aikuisten lukudiplomi löytyy Vaskin verkkosivuilta nostona, ja voisi olla koko Vaskin laajuinen. Merja Hyppönen Kaarinasta on luvannut vetää työryhmää, jossa voisi olla 4-5 jäsentä. Todettiin, ettei Vaskissa ole tahoa jolle asia selkeästi kuuluu: tapahtumavastaavat tai jotkut K&T:n työntekijöistä voisivat tulla kyseeseen. Avoimen tiedustelunkin voisi laittaa extranettiin.

1. **Seuraavan kokouksen ajankohta**

Seuraava kokous sovittiin pidettäväksi 4.3.2024.